|  |  |  |  |
| --- | --- | --- | --- |
|  |  |  |  |
|  |  | ROMÂNIA JUDEŢUL CLUJ  CONSILIUL LOCAL AL COMUNEI  VALEA IERII  Codul de înregistrare fiscală 5562115 |  |

**H O T Ă R Â R E A  
nr. 73 din 11 decembrie 2023  
privind aprobarea contractării/garantării unei finanţări rambursabile interne în valoare de 831.326 lei**

Având în vedere temeiurile juridice, respectiv prevederile:

a) art. 1 [alin. (5)](http://lege5.ro/App/Document/gq4deojv/constitutia-romaniei-republicata-in-2003?pid=43226041&d=2023-12-08#p-43226041), [art. 120](http://lege5.ro/App/Document/gq4deojv/constitutia-romaniei-republicata-in-2003?pid=43226805&d=2023-12-08#p-43226805) şi art. 121 [alin. (1)](http://lege5.ro/App/Document/gq4deojv/constitutia-romaniei-republicata-in-2003?pid=43226812&d=2023-12-08#p-43226812) şi [(2)](http://lege5.ro/App/Document/gq4deojv/constitutia-romaniei-republicata-in-2003?pid=43226813&d=2023-12-08#p-43226813) din Constituţia României, republicată;

b) art. 9 [paragraful 8](http://lege5.ro/App/Document/g44tcnbq/carta-europeana-a-autonomiei-locale-din-15101985?pid=8856730&d=2023-12-08#p-8856730) din Carta europeană a autonomiei locale, adoptată la Strasbourg la 15 octombrie 1985, ratificată prin Legea [nr. 199/1997;](http://lege5.ro/App/Document/geytamry/legea-nr-199-1997-pentru-ratificarea-cartei-europene-a-autonomiei-locale-adoptata-la-strasbourg-la-15-octombrie-1985?d=2023-12-08)

c) art. 7 [alin. (2)](http://lege5.ro/App/Document/gi2tsmbqhe/codul-civil-din-2009?pid=56646069&d=2023-12-08#p-56646069), precum şi [art. 1166](http://lege5.ro/App/Document/gi2tsmbqhe/codul-civil-din-2009?pid=56651416&d=2023-12-08#p-56651416) şi următoarele din Legea [nr. 287/2009](http://lege5.ro/App/Document/gi2tsmbrge/legea-nr-287-2009-privind-codul-civil?d=2023-12-08) privind Codul civil, republicată, cu modificările şi completările ulterioare, referitoare la contracte;

d) art. 129 [alin. (1)](http://lege5.ro/App/Document/gm2dcnrygm3q/codul-administrativ-din-03072019?pid=291968649&d=2023-12-08#p-291968649), alin. (2) [lit. b)](http://lege5.ro/App/Document/gm2dcnrygm3q/codul-administrativ-din-03072019?pid=291968652&d=2023-12-08#p-291968652) şi alin. (4) [lit. b)](http://lege5.ro/App/Document/gm2dcnrygm3q/codul-administrativ-din-03072019?pid=291968664&d=2023-12-08#p-291968664) şi art. 155 alin. (1) [lit. c)](http://lege5.ro/App/Document/gm2dcnrygm3q/codul-administrativ-din-03072019?pid=291968933&d=2023-12-08#p-291968933) şi alin. (4) [lit. d)](http://lege5.ro/App/Document/gm2dcnrygm3q/codul-administrativ-din-03072019?pid=291968949&d=2023-12-08#p-291968949) din Ordonanţa de urgenţă a Guvernului [nr. 57/2019](http://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2023-12-08) privind Codul administrativ, cu modificările şi completările ulterioare;

e) [art. 13](http://lege5.ro/App/Document/geydqobuhe/ordonanta-de-urgenta-nr-64-2007-privind-datoria-publica?pid=31783713&d=2023-12-08#p-31783713) din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea [nr. 109/2008](http://lege5.ro/App/Document/geytimjxhe/legea-nr-109-2008-pentru-aprobarea-ordonantei-de-urgenta-a-guvernului-nr-64-2007-privind-datoria-publica?d=2023-12-08), cu modificările şi completările ulterioare;

f) [art. 61](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=29476192&d=2023-12-08#p-29476192)-[66](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=29476256&d=2023-12-08#p-29476256) şi [art. 761](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181825&d=2023-12-08#p-43181825) din Legea nr. 273/2006 privind finanţele publice locale, cu modificările şi completările ulterioare;

g) art. 2 [lit. c)](http://lege5.ro/App/Document/gizdaojx/ordonanta-nr-119-1999-privind-controlul-intern-managerial-si-controlul-financiar-preventiv?pid=15511798&d=2023-12-08#p-15511798), k), p), art. 5 [alin. (1)](http://lege5.ro/App/Document/gizdaojx/ordonanta-nr-119-1999-privind-controlul-intern-managerial-si-controlul-financiar-preventiv?pid=381595359&d=2023-12-08#p-381595359), [art. 6](http://lege5.ro/App/Document/gizdaojx/ordonanta-nr-119-1999-privind-controlul-intern-managerial-si-controlul-financiar-preventiv?pid=15511854&d=2023-12-08#p-15511854), [9](http://lege5.ro/App/Document/gizdaojx/ordonanta-nr-119-1999-privind-controlul-intern-managerial-si-controlul-financiar-preventiv?pid=15511888&d=2023-12-08#p-15511888) şi [10](http://lege5.ro/App/Document/gizdaojx/ordonanta-nr-119-1999-privind-controlul-intern-managerial-si-controlul-financiar-preventiv?pid=15511901&d=2023-12-08#p-15511901) din Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare;

h) Hotărârii Guvernului [nr. 9/2007](http://lege5.ro/App/Document/geydmnjqgi/hotararea-nr-9-2007-privind-constituirea-componenta-si-functionarea-comisiei-de-autorizare-a-imprumuturilor-locale?d=2023-12-08) privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare,

ţinând seama de prevederile art. 43 [alin. (4)](http://lege5.ro/App/Document/geztgnzqgy/legea-nr-24-2000-privind-normele-de-tehnica-legislativa-pentru-elaborarea-actelor-normative?pid=42690861&d=2023-12-08#p-42690861) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

Luând act de:

a) referatul de aprobare prezentat de către primarul comunei, în calitatea sa de iniţiator, înregistrat cu nr. 6601/07.12. 2023 ;

b) raportul compartimentului de resort din cadrul aparatului de specialitate al primarului, înregistrat cu nr. 6602 /07.12.2023;

c) viza de control financiar preventiv propriu acordată asupra acestui proiect de operaţiune;

d) avizul comisiei de specialitate a Consiliului Local Valea Ierii ,

constatând necesitatea de a asigura resursele financiare pentru plata cheltuielilor neeligibile din cadrul proiectului POCU " Servicii integrate inteligente pentru reducerea numărului de persoane marginalizate din comuna Valea Ierii, județul Cluj" , proiect aprobat prin Hotărârea Consiliului Local nr. 39/08.07.2016 privind aprobarea participării Comunei Valea Ierii la proiectul "Servicii integrate inteligente pentru reducerea numărului de persoane marginalizate din comuna Valea Ierii (SII)”proiect finanțat prin Programul Operațional Capital Uman(POCU), și Hotărârea Consiliului Local Valea Ierii nr.14/24.02.2022 de aprobare a documentațiilor tehnice pentru lucrările de construcții și instalații la Școala Plopi, Scoala Cerc și Școala Valea Ierii Caps în cadrul proiectului "Servicii integrate inteligente pentru reducerea numărului de persoane marginalizate din comuna Valea Ierii, județul Cluj",

în temeiul prevederilor art. 139 [alin. (1)](http://lege5.ro/App/Document/gm2dcnrygm3q/codul-administrativ-din-03072019?pid=291968804&d=2023-12-08#p-291968804) şi alin. (3) [lit. b)](http://lege5.ro/App/Document/gm2dcnrygm3q/codul-administrativ-din-03072019?pid=291968808&d=2023-12-08#p-291968808), coroborate cu cele ale art. 196 alin. (1) [lit. a)](http://lege5.ro/App/Document/gm2dcnrygm3q/codul-administrativ-din-03072019?pid=291969263&d=2023-12-08#p-291969263) din Ordonanţa de urgenţă a Guvernului [nr. 57/2019](http://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2023-12-08) privind Codul administrativ, cu modificările şi completările ulterioare,

Consiliul Local al comunei Valea Ierii adoptă prezenta hotărâre.

**Art. 1. -** Se aprobă contractarea/garantarea unei finanţări rambursabile interne, în valoare de 831.326 lei, cu o maturitate de 5 ani.

**Art. 2. -** Contractarea/Garantarea finanţării rambursabile prevăzută la [art. 1](http://lege5.ro/App/Document/geydomzsgi/normele-si-procedurile-privind-autorizarea-contractarii-sau-garantarii-de-finantari-rambursabile-de-catre-unitatile-administrativ-teritoriale-din-10012007?pid=544378635&d=2023-12-08#p-544378635) se face pentru pentru plata cheltuielilor neeligibile, prevăzute în anexa la prezenta hotărâre.

**Art. 3. -** Din bugetul local al comunei Valea Ierii se asigură integral plata sau garantarea plăţii, după caz, a:

a) serviciului anual al datoriei publice locale aferent finanţării rambursabile menţionate la [art. 1](http://lege5.ro/App/Document/geydomzsgi/normele-si-procedurile-privind-autorizarea-contractarii-sau-garantarii-de-finantari-rambursabile-de-catre-unitatile-administrativ-teritoriale-din-10012007?pid=544378635&d=2023-12-08#p-544378635);

b) oricăror impozite şi taxe aferente realizării obiectivelor de investiţii publice de interes local;

c) oricăror altor cheltuieli neeligibile ale finanţării rambursabile menţionate la [art. 1](http://lege5.ro/App/Document/geydomzsgi/normele-si-procedurile-privind-autorizarea-contractarii-sau-garantarii-de-finantari-rambursabile-de-catre-unitatile-administrativ-teritoriale-din-10012007?pid=544378635&d=2023-12-08#p-544378635).

**Art. 4. -** (1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a comunei Valea Ierii următoarele date:

a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;

b) valoarea finanţării rambursabile contractate/garantate în valuta de contract;

c) gradul de îndatorare a comunei Valea Ierii;

d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;

e) dobânzile, comisioanele şi orice alte costuri aferente fiecărei finanţări rambursabile;

f) plăţile efectuate din fiecare finanţare rambursabilă;

g) documentele şi informaţiile prevăzute la art. 761 [alin. (1)](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181826&d=2023-12-08#p-43181826) din Legea nr. 273/2006 privind finanţele publice locale, cu modificările şi completările ulterioare.

(2) Ordonatorul principal de credite are obligaţia de a transmite, în format electronic la adresa http://uat.mdrap.ro/, informaţiile prevăzute la art. 761 [alin. (1)](http://lege5.ro/App/Document/ha3tgnjw/legea-nr-273-2006-privind-finantele-publice-locale?pid=43181826&d=2023-12-08#p-43181826) din Legea nr. 273/2006 privind finanţele publice locale, cu modificările şi completările ulterioare.

**Art. 5. -** Ducerea la îndeplinire a prezentei hotărâri se asigură de către primarul comunei Valea Ierii .

**Art. 6. -** Prezenta hotărâre se comunică, prin intermediul secretarului general al comunei, în termenul prevăzut de lege, primarului comunei şi prefectului judeţului Cluj şi se aduce la cunoştinţă publică în monitorul oficial local la adresa www . e-comune.ro/primaria-valea-ierii-cj, subeticheta ,,Hotărârile Autorității Deliberative".

Președinte de ședință, Contrasemnează:

Vasile-Mihai Șipoș Secretar general al comunei,

Nelia-Crenguța Mariș

*Prezenta hotărâre a fost adoptată cu respectarea prevederilor legale privind majoritatea de voturi, astfel: 8 voturi “pentru” și 1 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*

ROMÂNIA ANEXĂ LA H.C.L.NR.73/11.12.2023

JUDEȚUL CLUJ

COMUNA VALEA IERII

COD FISCAL 5562115

L I ST A

Cu investițiile/cheltuielile neeligibile pentru care se aprobă contractarea finanțării rambursabile interne

1. Cheltuieli neeligibile pentru proiectul POCU "Servicii integrate inteligente pentru reducerea numărului de persoane marginalizate din comuna Valea Ierii, județul Cluj"- 831.326 lei.

Președinte de ședință, Contrasemnează:

Vasile-Mihai Șipoș Secretar general al comunei,

Nelia-Crenguța Mariș